For å få til bremsing i sving må føreren ha en svært god følelse med kjøretøyets oppførsel, og må kunne regulere bremsekraften innenfor svært stramme grenser. Overdreven bremsing med bremsebalanse forover kan føre til at kjøretøyet blir svært understyrt, mens med nøytral bremsebalanse kan bakhjulet låse seg slik at man får overstyring og snurring som i en håndbrekksladd.